Omnibus sancte christianitatis cultoribus, tam futuris quam presentibus, notum facimus, quod ego Willelmus de Pevreria archidiaconus Cabilonis et Hugo Libez frater meus dedimus atque concessimus Deo et sancte Marie de Firmitate et monachis ejusdem loci quicquid habebamus vel calumpniabamus in territorio Nulliaci, sine ulla retentione. Atque Hugo Libez frater meus finivit omnem querelam quam faciebat eis : de terra videlicet de les cumbes de Sivoi; de terra iterum quam dedit antefatis monachis Bartholomeus de Sancto Marcello, et Bonefacius filius ejus; et de decima Sancti Ambroisii. Hujus rei testes : Sacrista Trenorcii, frater domini Willemi et Hugonis predictorum; Raimundus canonicus Cabilonensis; Archardus miles de Maissei; Robertus de Brixia, qui habebat sororem predictorum fratrum; Robertus de Cristolio miles; Falco de Noiant miles; Falco de Mallei miles; Stephanus de Cristolio miles; Durannus de Perei; Vitalis de Drace; Robertus Willelmus. [retour à la ligne] Ego Petrus Dei gratia Cabilonis episcopus auctoritate Dei omnipotentis Patris et Filii et Spiritus Sancti, et beatorum apostolorum Petri et Pauli atque beati Vincentii levite, martyris omniumque sanctorum confirmo ea que continentur in hac carta monachis de Firmitate presentibus et futuris manere rata. Si quis igitur de his quę hic annotata sunt eos perturbaverit, si non satisfacione congrua emendaverit, excommunicationi in perpetuum subiaceat, et a sacratissimo corpore et sanguine domini nostri Ihesu Christi alienus fiat atque in extremo examine de perpetrata iniquitate reum dampnationis se esse cognoscat.